sagorsarker/bangla-wikipedia huggingface dataset:
অট্টহাস শক্তিপীঠ

অট্টহাস শক্তিপীঠ পশ্চিমবঙ্গ এর বর্ধমান জেলার নিরোল গ্রাম পঞ্চায়েতের দক্ষিণ ডিহি গ্রামে অবস্থিত।এর উত্তরে ঈশাণী নদী ও কিছুটা দূরে শ্মশান ।এটি অত্যন্ত গুরুত্বপূর্ণ পীঠ।মন্দিরের কাছেই কিছু পিকনিক স্পট ।জঙ্গলঘেরা নিরিবিলি পরিবেশ এখানে।এখানে গাছে গাছে বিভিন্ন রঙের প্রজাপতি, ফড়িং, পাখি দেখা যায়। এখানে রাতের বেলা প‍্যাঁচার ডাক ও প্রহরে প্রহরে শেয়ালের ডাক শোনা যায়। যা এখানকার পরিবেশে আলাদা এক মাত্রা যোগ করে। 
সত্য যুগে দক্ষ যজ্ঞে সতী শিবনিন্দা সহ্য করতে না পেরে দেহত‍্যাগ করেন। এর পর মহাদেব বীরভদ্রকে পাঠান দক্ষকে বধ করতে।সতীর দেহ নিয়ে তিনি শুরু করেন তাণ্ডবনৃত্য ।ফলে বিষ্ণু সুদর্শন চক্র দিয়ে সতীর দেহ বিভিন্ন ভাগে খণ্ডিত করেন। এই অংশ গুলো যেখানে পরেছে সেখানে শক্তিপীঠ স্থাপিত হয়েছে ।এগুলোকে সতীপীঠ বলে । এগুলি তীর্থে পরিণত হয়েছে। এখানে দেবীর অধঃ ওষ্ঠ (অধর / নিচের ঠোঁট) পতিত হয়।
এরপর অনেক বছর কেটে যায়।এই স্থান জঙ্গল হয়ে ওঠে।তখন এ স্থানের নাম ছিল খুলারামপুর বা তুলারামপুর।পরবর্তীতে এই গ্রামের নাম দক্ষিণ ডিহি হয়।এই গ্রামে কিছু কৃষক বাস করত।তারা মাঠে চাষবাদ করত। ঈশানি নদীর ধারে অবস্থিত এ স্থান ছিল ঘন জঙ্গলে ঢাকা। দিনের বেলাতেও ওখানে কেউ যেত না। একদিন কৃষকরা চাষ করতে গিয়ে এক সাধুবাবাকে জঙ্গলে ধ‍্যানমগ্ন দেখতে পায়।তাড়া কৌতূহলী হয়ে দলবদ্ধভাবে তার কাছে যায় ও তাকে প্রণাম করেন।সাধুবাবা এখানে যজ্ঞ করেন।যজ্ঞ শেষে তিনি যজ্ঞস্থানে একটি ত্রিশূল পুঁতে দিয়ে অদৃশ্য হয়ে যান।চলে যাবার আগে বলেন, এটি একটি সতীপীঠ।
এখানে দেবী ফুল্লরা ও ভৈরব বিশ্বেশ ।এখানে দেবীর দন্তুরা চামুণ্ডা মূর্তি ।এখানে দেবীকে অধরেশ্বরী নামে পূজা করা হয়।এখানে আছে এক প্রাচীন শিলামূর্তি। মন্দিরের অষ্টধাতুর মূর্তিটি চুরি হয়ে গেছে।
সারা বছর এখানে ভক্তরা আসে।তবে নভেম্বর থেকে মার্চ মাস এ পাঁচ মাস এখানে বহু ভক্তের সমাগম হয়।বহু ভক্তের ইচ্ছাপূরণ হয়েছে এখানে পূজা দিয়ে ।দোলের সময় এখানে বিশাল মেলা বসে।
এখানে থাকার জন্য অতিথি নিবাস আছে।মন্দির থেকে ভক্তদের থাকা, খাওয়ার ব্যবস্থা করা হয়।
আইন কমিশন (বাংলাদেশ)

আইন কমিশন হল বাংলাদেশে প্রচলিত আইন পুনর্নিরীক্ষণ এবং প্রয়োজনীয় সংস্কারের সুপারিশ পেশ করার উদ্দেশ্যে জাতীয় সংসদে প্রণীত আইনবলে গঠিত একটি স্বাধীন প্রতিষ্ঠান। আইন কমিশনের প্রধান কাজ হচ্ছে সকল আইন সর্বদা বিবেচনায় রেখে বিভিন্ন ক্ষেত্রে আইন সংস্কার কর্মসূচি গ্রহণ করা।
১৯৯৬ সালের আইন কমিশন আইনের ৬ নং ধারায় আইন কমিশনের উদ্দেশ্য ও কার্যাবলি বর্ণিত হয়েছে।
২০১৯ বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ

২০১৯ বাঙ্গামাতা অনূর্ধ্ব–১৯ নারী গোল্ডকাপ হল বাংলাদেশ ফুটবল ফেডারেশন কর্তৃক আয়োজিত একটি আন্তর্জাতিক যুব নারী ফুটবল টুর্নামেন্ট। এটি বঙ্গমাতা অ–১৯ আন্তর্জাতিক নারী গোল্ডকাপের প্রথম সংস্করণ। ঘূর্ণিঝড় ফণীর কারণে এই আসরের ফাইনাল বাতিল করা হয় ও বাংলাদেশ-লাওসকে যৌথ চ্যাম্পিয়ন ঘোষণা করা হয়।
১২ মার্চ ২০১৯ তারিখে ঢাকার সোনারগাঁওয়ে হোটেল প্যান প্যাসিফিকে ড্র অনুষ্ঠিত হয়। ছয়টি দলকে দুটি গ্রুপে মধ্যে বিভক্ত করা হয়। প্রতিটি গ্রুপের শীর্ষ দুই দল নকআউট পর্যায়ে যোগ্যতা অর্জন করে।
গ্রুপ পর্বে ৯টি ম্যাচ অনুষ্ঠিত হয়, সেমি ফাইনাল খেলা হয় বঙ্গবন্ধু স্টেডিয়ামে। স্টেডিয়ামটিতে ৩৬,০০০ হাজার আসনধারণ ক্ষমতা রয়েছে।
ঘূর্ণিঝড় ফণীর কারণে ফাইনাল বাতিল করা হয় ও বাংলাদেশ-লাওসকে যৌথ চ্যাম্পিয়ন ঘোষণা করা হয়।
স্থানীয় ক্রীড়া বিপণন সংস্থা কে-স্পোর্টস, টুর্নামেন্টের এই সংস্করণের স্বত্ব কিনে নিয়েছে এবং সমস্ত ব্যয় সরবরাহ করবে। 
সহ-স্পনসরগণ হল:
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার

শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার হল ভারতের চলচ্চিত্রে পুরুষ নেপথ্য কণ্ঠশিল্পীর স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৬৭ সাল পর্যন্ত পুরুষ ও নারী উভয়ই একক পুরস্কারের জন্য প্রতিযোগিতা করতেন, পরবর্তীকালে পুরুষ ও নারীদের জন্য আলাদা দুটি বিভাগে পুরস্কার প্রদান শুরু হয়। প্রথম দুই বছর নির্দিষ্ট গানের জন্য এই পুরস্কার প্রদান করা হত, ১৯৫৬ সালের পর থেকে চলচ্চিত্রের সমগ্র গানের জন্য এই পুরস্কার প্রদান করা হয়।
এই বিভাগে প্রথমবার পুরস্কার অর্জন করেন মুকেশ, তিনি "আনাড়ি" চলচ্চিত্রের "সব কুচ সিখা হামনে" গানে কণ্ঠ দেওয়ার জন্য এই পুরস্কার অর্জন করেন। কিশোর কুমার সর্বাধিক আটবার এই বিভাগে পুরস্কার অর্জন করেন এবং সর্বাধিক ২৮টি মনোনয়ন লাভ করেন। কুমার শানু ও অরিজিৎ সিং যথাক্রমে ১৯৯১-১৯৯৫ এবং ২০১৬-২০২০ পর্যন্ত টানা পাঁচবার এই পুরস্কার অর্জন করেন। সাম্প্রতিক বিজয়ী ভূপিন্দর বব্বল "এনিম্যাল" (২০২৩)-এর "অর্জন বেইল্লি" গানের জন্য এই পুরস্কার অর্জন করেন।
শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার

শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার হল ভারতের চলচ্চিত্রে নারী নেপথ্য কণ্ঠশিল্পীর স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ১৯৬৭ সাল পর্যন্ত পুরুষ ও নারী উভয়ই একক পুরস্কারের জন্য প্রতিযোগিতা করতেন, পরবর্তী কালে পুরুষ ও নারীদের জন্য আলাদা দুটি বিভাগে পুরস্কার প্রদান শুরু হয়।
এই বিভাগে প্রথম পুরস্কার বিজয়ী লতা মঙ্গেশকর "মধুমতি" চলচ্চিত্রের "আজা রে পরদেসি" গানের জন্য এই পুরস্কার অর্জন করেন। অলকা ইয়াগনিক ও আশা ভোঁসলে যৌথভাবে সর্বাধিক সাতবার এই বিভাগে পুরস্কার অর্জন করেন। সাম্প্রতিক বিজয়ী শিল্পা রাও "পাঠান" (২০২৩) চলচ্চিত্রের "বেশরম রং" গানের জন্য এই পুরস্কার লাভ করেন।
বাংলা ভাষা বাস্তবায়ন কোষ

বাংলা ভাষা বাস্তবায়ন কোষ (বাবাকো) বাংলাদেশ সরকারের একটি প্রতিষ্ঠান, যা জনপ্রশাসন মন্ত্রণালয়ের সংস্কার ও গবেষণা অনুবিভাগের একটি অধিশাখা। ১৯৮১ সালে সংস্থাপন মন্ত্রণালয়ের (বর্তমান নাম জনপ্রশাসন মন্ত্রণালয়) অধীনে বাংলা ভাষা বাস্তবায়ন কোষ গঠন করা হয়। ১৯৯৯ সাল পর্যন্ত এই কোষের অধীনে ২৩টি পদ ছিল। ১৯৯৯ সালে কোষের ১১টি পদ বিলুপ্ত করে পদের সংখ্যা ১২তে নামিয়ে আনা হয়। প্রতিষ্ঠার পর থেকে বাবাকো এ পর্যন্ত জনপ্রশাসন মন্ত্রণালয়ের ২৬টি আইন, বিধি ও অধ্যাদেশ প্রমিতিকরণ করেছে। অন্য সব মন্ত্রণালয়ের প্রায় ১০০ আইন বা অধ্যাদেশ প্রমিতকরণ করেছে। এখনো অনেক আইন ও বিধি ইংরেজিতে রয়েছে, যেগুলো অনুবাদের পর বাবাকোর প্রমিতকরণ করার কথা।
এ পর্যন্ত বাবাকো থেকে "প্রশাসনিক পরিভাষা", "পদবি পরিভাষা", "সরকারি কাজে ব্যবহারিক বাংলা" ও "সরকারি কাজে প্রমিত বাংলা ব্যবহারের নিয়ম"—এই চারটি বই বের হয়েছে। এ ছাড়া "সচিবালয় নির্দেশিকা ২০১৪" প্রণয়নে বাবাকো সাচিবিক দায়িত্ব পালন করেছে। শিগগিরই ‘"প্রসঙ্গ ব্যবহারিক বাংলা"’ নামে আরো একটি বই বের হবে।
শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার

শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার হল ভারতের চলচ্চিত্রে নৃত্য পরিচালকের কাজের স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৮৯ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। সরোজ খান এই বিভাগের প্রথম পুরস্কার বিজয়ী এবং তিনি সর্বাধিক আটবার এই পুরস্কার অর্জন করেন। এছাড়া ফারাহ খান ছয়বার এই পুরস্কার অর্জন করেন।
শ্রেষ্ঠ চিত্রগ্রহণ বিভাগে ফিল্মফেয়ার পুরস্কার

শ্রেষ্ঠ চিত্রগ্রহণ বিভাগে ফিল্মফেয়ার পুরস্কার হল ভারতের চলচ্চিত্রে চিত্রগ্রাহকের কাজের স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। তারু দত্ত এই বিভাগে প্রথম পুরস্কার বিজেতা। কমল বোস সর্বাধিক পাঁচবার এই পুরস্কার অর্জন করেছেন।
শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার

শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার হল ভারতের চলচ্চিত্রের শিল্প নির্দেশনা ও নির্মাণ পরিকল্পনার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৬ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার

শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার হল ভারতের চলচ্চিত্রে পোশাক পরিকল্পনার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৯৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। মনীষ মালহোত্রা এই বিভাগে প্রথম পুরস্কার বিজেতা। ডলি আহলুওয়ালিয়া সর্বাধিক তিনবার এই পুরস্কার অর্জন করেন।
শ্রেষ্ঠ মারপিট বিভাগে ফিল্মফেয়ার পুরস্কার

শ্রেষ্ঠ মারপিট বিভাগে ফিল্মফেয়ার পুরস্কার হল ভারতের চলচ্চিত্রে মারপিট পরিচালনার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৯৩ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। তিনু বর্মা এই বিভাগে প্রথম পুরস্কার বিজেতা। শ্যাম কৌশল সর্বাধিক পাঁচবার এই পুরস্কার অর্জন করেন।
শ্রেষ্ঠ আবহ সঙ্গীত বিভাগে ফিল্মফেয়ার পুরস্কার

শ্রেষ্ঠ আবহ সঙ্গীত বিভাগে ফিল্মফেয়ার পুরস্কার হল ভারতের চলচ্চিত্রের আবহ সঙ্গীত পরিচালনার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৯৮ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। বিজু শাহ এই বিভাগে প্রথম পুরস্কার বিজেতা। এ আর রহমান সর্বাধিক চারবার এই পুরস্কার অর্জন করেন।
ডিজে রাহাত

রাহাত হায়াত (জন্ম: ২৩ অক্টোবর), মঞ্চে তিনি ডিজে রাহাত নামে পরিচিত, এবং একজন বাংলাদেশী ডিজে । তিনি বাংলাদেশে ডিজেদের জন্য একটি স্কুল খুলেছেন। 
রাহাত ২০০৪ সালে তার সংগীত কর্মজীবন শুরু এবং তিনি যখন ঢাকায় ফ্যান্টাসী কিংডম এর নিয়মিত ডিজে হিসেবে কাজ করেন তখনই মিডিয়ার নজরে আসেন। তিনি সারা বাংলাদেশ জুড়ে অনুষ্ঠান করেছেন। ২০০৭ সালে ন্যান্সির গাওয়া বন্ধু গানে বৈশিষ্টায়িত হয়েছিলেন। ২০০৯ সালের মার্চে সংগীত শিল্পী জুলিকে সংগে নিয়ে প্রকাশ করেন "অভিমানের দেয়াল।" ২০১১ সালের ক্রিকেট বিশ্বকাপে এবং ২০১৪ আইসিসি বিশ্ব টুয়েন্টি২০ অফিসিয়াল ডিজে হিসাবে কাজ করেন। তিনি ৮টি অ্যালবাম প্রকাশ করেছেন, বাংলাদেশের সবচেয়ে বিখ্যাত শিল্পী, পার্থ বারুয়া, দিলরুবা খান, কুমার বিশ্বজিত, ন্যান্সী, ঐশী, কোনাল, ফাহমিদা নবি, বাপ্পা মজুমদার, পান্থ কাণাই, আলিফ আলাউদ্দিন, মুহিন, বাউল শফি মন্ডল, শুভ ডি'রকস্টার, ওনিতা, লিটন, মুক্তা, লেমিস, নিশিতা বড়ুয়া, কণা, আপটাউন লোকালজ, বাংলা মেন্টালজ এবং অন্যান্য। তিনি ২০১৭ সালের জুনে প্রকাশ হওয়া তানজিব সারোয়ারের একক অ্যালবামের কাজ করেন।
শ্রেষ্ঠ শব্দ পরিকল্পনা বিভাগে ফিল্মফেয়ার পুরস্কার

শ্রেষ্ঠ শব্দ পরিকল্পনা বিভাগে ফিল্মফেয়ার পুরস্কার হল ভারতের চলচ্চিত্রে শব্দ পরিকল্পনার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৯৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। ইশান ঘোষ এই বিভাগে প্রথম পুরস্কার বিজেতা। ডলি আহলুওয়ালিয়া সর্বাধিক তিনবার এই পুরস্কার অর্জন করেন।
মঙ্গলচণ্ডী মন্দির

মঙ্গল চন্ডী মন্দির বা উজ্জনি শক্তি পীঠ ভারতের পশ্চিমবঙ্গের বর্ধমান জেলার উজ্জনি গ্রামে অবস্থিত। গুস্করা রেলওয়ে স্টেশন থেকে এটি ১৬ কিলোমিটার দূরে অবস্থিত। এটি খুব বিখ্যাত মন্দির। 
এখানে দেবী সতীর ডান কব্জি পতিত হয়েছিল। এরপর থেকে স্থানটি পবিত্র হয়ে ওঠে এবং বাংলার একটি শক্তিপীঠ হিসেবে গণ্য হয়।
মন্দিরের গর্ভগৃহে দেবী মঙ্গল চন্ডীকা বা মঙ্গল চন্ডী রূপে এবং মহাদেব কপিলম্বার ভৈরব রুপে উপস্থিত।
মন্দিরের সময় সকাল ৬টা থেকে রাত ৮ টা পর্যন্ত। মঙ্গলবার ও শনিবার কোন শক্তি পীঠ পরিদর্শন করার জন্য সর্বোত্তম।এখানেও একই নিয়ম।
এখানে শিবরাত্রি,দুর্গাপূজা,নবরাত্রি,দীপাবলি ও কালী পূজা পালন করা হয়।
আমজাদ হোসেন (রাজনীতিবিদ)

আমজাদ হোসেন (১৯২৪-১৯৭১) ছিলেন একজন বাংলাদেশী রাজনীতিবিদ এবং মুক্তিযোদ্ধা। ১৯৭১ সালে মুক্তিযুদ্ধের সময় তার নেতৃত্ব ও সাংগঠনিক দক্ষতার কারণে তাকে পাবনার অন্যতম প্রভাবশালী ও রাজনৈতিক ব্যক্তিত্ব হিসেবে বিবেচনা করা হয়। তিনি ১৯৭১ সালে বাংলাদেশী জাতীয়তাবাদের বিভিন্ন রাজনৈতিক ও বেসামরিক বাহিনীকে একত্রিত করেছিলেন।
আমজাদ হোসেন ১৯২৪ সালে কুষ্টিয়া জেলার কুমারখালী উপজেলার চর সাদিরাজপুরে জন্মগ্রহণ করেন, পরে তার বাবা শেখ রফিক উদ্দিন ও মা পরিজন নেছা পাবনা নগরের নুরপুরে স্থায়ীভাবে বসবাস করা শুরু করেন।
আমজাদ হোসেন মাদ্রাসা থেকে শিক্ষা শুরু করেন। পরে তিনি পাবনা জিলা স্কুলে ভর্তি হন। তিনি রংপুর করমাইকেল কলেজ থেকে মাধ্যমিক শিক্ষা সম্পন্ন করেন। পরে তিনি কলকাতার মাওলানা আজাদ কলেজে যান এবং স্নাতকোত্তর সম্পন্ন করেন।
আমজাদ হোসেন ছাত্রাবস্থায় হোসেন শহীদ সোহরাওয়ার্দীর সংস্পর্শে আসেন। শহীদ সোহরাওয়ার্দী তাকে রাজনীতিতে যোগ দিতে অনুপ্রাণিত করেন, এভাবেই তার রাজনৈতিক জীবনের শুরু হয়। তিনি ১৯৫২ সালে বাংলা ভাষা আন্দোলনের সংগঠক ছিলেন এবং ভাষা আন্দোলনে অবদান রাখেন।
হোসেন শহীদ সোহ্‌রাওয়ার্দী পাকিস্তানের প্রধানমন্ত্রী হওয়ার হলে তিনি তরুণ আমজাদ হোসেনকে তার রাজনৈতিক সচিব হিসাবে নিয়োগ দেন। তার আশ্চর্যজনক প্ররোচিত করার ক্ষমতা এবং কর্মদক্ষতার কারণে, আমজাদ হোসেন তার দলের এবং সাধারণ মানুষের কাছে প্রচুর বিশ্বাস ও জনপ্রিয়তা অর্জন করেন। তিনি ১৯৬২ এবং ১৯৭০ সালে মোট দুইবার পাকিস্তান জাতীয় পরিষদের সদস্য নির্বাচিত হন। ১৯৭০ সালের নির্বাচনে, তিনি মওলানা আবদুস সোবহানের বিরুদ্ধে নির্বাচন জিতেছিলেন।
আমজাদ হোসেন পাবনা জেলায় আওয়ামী লীগের প্রতিষ্ঠায় অগ্রণী ভূমিকা পালন করেন। শেখ মুজিবুর রহমানের নিকটতম বিশ্বাসী হিসেবে, আমজাদ হোসেন ১৯৬০-এর দশকের শেষের দিকে এবং ১৯৭০-এর দশকের প্রথম দিকে বৃহত্তর পাবনা জেলার আওয়ামী লীগের সভাপতির দায়িত্ব পালন করেন। তিনি পাবনায় ১৯৭০ সালের সাধারণ নির্বাচনের জন্য আওয়ামী লীগের নির্বাচনী প্রচারাভিযানের সমন্বয় সাধন করেন, যে নির্বাচনে আওয়ামী লীগ ঐতিহাসিক সংসদীয় সংখ্যাগরিষ্ঠতা অর্জন করে।
আমজাদ হোসেন ১৯৭১ সালে মুক্তিযুদ্ধের একজন সংগঠক ছিলেন। ১৯৭১ সালের মার্চ মাসে পাকিস্তান সেনাবাহিনী পূর্ব পাকিস্তানে অপারেশন সার্চলাইট শুরু করার পর তিনি অন্যান্য নেতাদের সঙ্গে জনগণকে সংগঠিক করার কাজ শুরু করেন। ১৯৭১ সালের ৭ মার্চ বঙ্গবন্ধু শেখ মুজিবুর রহমানের ভাষণের নির্দেশ অনুযায়ী আমজাদ হোসেন হানাদের বিরুদ্ধে যুদ্ধ করার কৌশল প্রণয়ন করেছিলেন। তিনি পশ্চিমবঙ্গ সরকারের কাছে সামরিক সাহায্য চেয়ে বিশেষ দূত পাঠান, যেহেতু শান্তিপূর্ণ উপায়ে মুক্তিযুদ্ধ সমাধানের কোন উপায় ছিল না।
১৯৭১ সালের ৬ এপ্রিল আমজাদ হোসেন মৃত্যুবরণ করেন।
পাবনার আমজাদ হোসেন উচ্চ বিদ্যালয় তার নামে নামকরণ করা হয়।
সাইফুল মূলক

সাইফুল মূলক () হল পাকিস্তানের কাগান উপত্যকারখুনহার নদীর পাশের একটি পাহাড়ি লেক যা সমুদ্র তল থেকে ৩,২২৪ মিটার (১০,৫৭৮ ফিট) উচুতে অবস্থিত।
সাইফুল মুলুক খাইবার পাখতুনখোয়ার মানসেহড়া জেলায় যা নারান থেকে প্রায় ৯ কিলোমিটার (৫.৬ মাইল) উত্তরেঞ্চিত এবং কাগান উপত্যকার উত্তরের অংশে অবস্থিত। মালিকা পর্বত,হ্রদের নিকটে উপত্যকার সর্বোচ্চ চূড়া।
সাইফুল মুলুক হ্রদটির নামকরণ করা হয়েছিল কিংবদন্তি এক রাজপুত্রের নামে। সূফী কবি মিয়াঁ মুহাম্মদ বখশের রচিত "সাইফ-উল-মুলুক" নামে একটি রূপকথার গল্পে হ্রদের কথা রয়েছে। এতে পারস্যের রাজপুত্র সাইফুল মালুকের কথা বলা হয়েছে যিনি হ্রদে বদ্রি-উল-জামাল নামে এক রূপবতী রাজকন্যার প্রেমে পড়েছিলেন।
তথাগত মুখোপাধ্যায়

তথাগত মুখোপাধ্যায় (জন্ম ১৫ মে ১৯৮৫) একজন ভারতীয় বাংলা চলচ্চিত্র ও টেলিভিশন অভিনেতা এবং একজন স্বাধীন চলচ্চিত্র নির্মাতা। তিনি অনেক বাংলা সোপ অপেরা এর প্রধান চরিত্রে অভিনয় করেছেন।
তথাগত মুখার্জী বরানগর রামকৃষ্ণ মিশন আশ্রম উচ্চ বিদ্যালয় থেকে পড়াশোনা করেন এবং তারপরে রবীন্দ্রভারতী বিশ্ববিদ্যালয় এ নাটকটি অধ্যয়ন করেন।২০০৫ সাল থেকে তিনি পেশাদার থিয়েটার করেছেন, শৈশবকালে। চপল ভাদুরির সাথে তিন বছর "যাত্রা" করেছিলেন।
আরিয়ানা মারি

মেরির জন্ম ১৯৯৩ সালের মার্চ মাসে টেক্সাসের ডালাসে আইরিশ, জার্মান, বেলজিয়ান ও পুয়ের্তো রিকান বংশোদ্ভূত একটি পরিবারে। তার তিন ভাই ।যাদের মধ্যে তিনি ছোট বোন। তিনি যখন ছোট ছিলেন, তখন তার পরিবার তার বাবার চাকরির জন্য ক্লিয়ারওয়াটার, ফ্লোরিডা চলে যায়। সেখানে তিনি বড় হয়েছিলেন ও স্নাতক হয়েছিলেন। ওয়েট্রেস হিসাবে সংক্ষিপ্তভাবে কাজ করার পর, ২০১৩ সালের ২০ সেপ্টেম্বরে পর্ণ শিল্পে তার অভিষেক হয়েছিল। তার প্রথম দৃশ্যটি গিসেলি মারি এবং ড্যানি মাউন্টেনের সাথে ছিল। যা ছিল পর্ণপ্রোস এর জন্য। তার আত্মপ্রকাশের পর থেকেই তিনি মাইল হাই, ব্যাং প্রোডাকশনস, অ্যাডাম ও ইভ, গার্লফ্রেন্ডস ফিল্মস, কিক অ্যাস পিকচারস, ইভিল এঞ্জেল, পিউয়ার প্লে মিডিয়া বা পলস ডিস্ট্রিবিউশন সহ অনেক স্টুডিওর জন্য কাজ করেছেন। তিনি মোফোস,ব্যাং ব্রোস , এইচডি প্যাশন, ডিজিটাল ডিজায়ার ও নটি আমেরিকার মত সাইটগুলির জন্য কাজ করেছেন।
২০১৪ সালের নভেম্বরে তিনি পেন্টাস পত্রিকা দ্বারা পেট অফ দ্য মান্থ নির্বাচিত হন। একই মাসে, তিনি টুইস্টিস ট্রিট অব মান্থ নির্বাচিত হন। ২০১৫ সালে তিনি এই বিষয়শ্রেণীতেে এভিএন অ্যাওয়ার্ডস ও এক্সবিজিজেড অ্যাওয়ার্ডস সহ শিল্পে অনেকগুলি সেরা নিউ স্টারলেট পুরস্কারের জন্য মনোনীত হন। বেস্ট থ্রি ওয়ে সেক্স সিন গার্ল/গার্ল / বয়েস বিভাগের জন্য এভিএন অ্যাওয়ার্ডসে কেইশা গ্রে এবং ম্যানুয়েল ফেরার পাশাপাশি কিশা গ্রের সাথে মনোনীত হন । 
পর্নোগ্রাফিক চলচ্চিত্র শিল্পে সাফল্যের কয়েক বছর পর, মারি ওয়েবক্যাম মডেলিংয়ের মধ্যে জড়িয়ে পড়েন। ২০১৭ সালের "ম্যাক্সিম" ক্যাম গার্ল প্রবন্ধে মারি সম্পর্কে বলেছে, তার ঘর সাজসজ্জা "ক্যামেরার সাথে মিলে তার দর্শকদের প্রায় প্রতিটি কক্ষের সরাসরি সম্প্রচার করে", ও মেরিকে উদ্ধৃত করে বলেছে যে " মোট আটটি,হয়ত বা পুরো ঘর জুড়ে দশটি ক্যামেরা ও থাকতে পারে," এমন একটি খোরাক যাতে ভক্তদের আরিয়ানা মেরির জীবনের একটি দিন দেখতে দেখতে ২৪/৭ চলে যায়। " ২০১৭ সালে "গ্ল্যামার" পত্রিকার সাক্ষাত্কারে, মেরি বলেছিলেন, "আমি সবসময় স্কুলে ভাল ছিলাম, কিন্তু এটি আমার মনোযোগকে ধরে রাখেনি। তাই আমি নিশ্চিত যে আমি কলেজের মাধ্যমে এটি তৈরি করতে পারতাম। তবে আমি জানি না আমি এর জন্য ধৈর্য ধরে থাকতাম কিনা। " তিনি তার প্রাপ্তবয়স্ক ফিল্ম ক্যারিয়ার কীভাবে তার আর্থিক অবস্থা উন্নত করেছে তা নিয়ে আলোচনা করেন: মেরি ২০১৮ সালে একটি "কসমোপলিটন" নিবন্ধে বলেন যে তার পছন্দের কনডম হল লাইফস্টাইল স্কিন । যাতে অন্যান্য কনডমের থেকে কম জ্বালা হয় দাবি করেন। মেরির মতে, "আমি এটি পরা ছেলেদের ব্লোজব দিয়েছি এবং আমি এমনকি এর গন্ধ বা স্বাদও গ্রহণ করি না। এটি আমাকে সুখী করে তোলে, কারণ সাধারণত আমার গলা আটকে যেত, কিন্তু এর সাথে নয় "। ২০১৮ সালের আগস্টে "ডেইলি ডট" ভার্চুয়াল বাস্তবতাতে ৩০ শীর্ষ পর্ণ তারকার মধ্যে তার নাম রাখে। 
২০১৯ সাল পর্যন্ত মেরি ১৬০ টিরও বেশি চলচ্চিত্র করেছেন। তার দেহে দুটি ট্যাটু রয়েছে। একটি করে ১৫ ট্যাটু আছে ডান ব্রেস্ট ও বাম হিপে । তিনি অবসর প্রাপ্ত প্রাপ্তবয়স্ক অভিনেতা জ্যাক স্পেডকে বিয়ে করেছেন।
কুলগাছিয়া রেলওয়ে স্টেশন

কুলগাছিয়া রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি কুলগাছিয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪০ কি.মি. দূরে স্টেশনটি অবস্থিত।
কুলগাছিয়া রেলওয়ে স্টেশনটি পশ্চিমবঙ্গের ৬ নং জাতীয় সড়ক, কুলগাছিয়াতে অবস্থিত। স্টেশন কোড হল (কেজিওয়াই)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি বাগনান এবং বীর শিবপুর এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
লানা রোডস

লানা রোডস (শিকাগো, ইলিনয়; ৬ই সেপ্টেম্বর, ১৯৯৬) একজন সাবেক পর্নোগ্রাফি অভিনেত্রী ও মডেল।
লানা চেকস্লাভাকীয় বংশোদ্ভূত এক পরিবারে জন্ম নেন। তিনি দ্য টিলেটেড কিল্ট রেস্টুরেন্ট চেইনে ওয়েট্রেস হিসাবে কাজ শুরু করেন।
তিনি ২০১৬ সালে ২০ বছর বয়সে পর্ন শিল্পে প্রবেশ করেন। তার প্রথম অভিনীত দৃশ্য ছিল ওয়েব এফ টিভি গার্লসের জন্য।
তিনি ইভিল এঞ্জেল, অ্যাভিলি অ্যাঞ্জেল, গার্লফ্রেন্ড এ্যান্ডেলস, গার্লফ্রেন্ডস ফিল্মস, মাইল হাই, জিরো টোলারান্স, জুলস জর্দান ভিডিও, ব্লাকেড, তুশি, মুফোস, ভিক্সেন, নিউ সেনসেশন, ব্যাং ব্রস, ডিজিটাল সিন, পেন্টহাউস, নটি আমেরিকা, এরোটিকা এক্স অথবা সুইট সিনের মত স্টুডিওর জন্য কাজ করেছেন।
২০১৬ সালের আগস্টে তিনি পেন্টহাউস পত্রিকার পেট অব পেন্টহাউস নির্বাচিত হন।
২০১৭ সালে তিনি "লানা" নামক চলচ্চিত্রে তার প্রথম এনাল সেক্স ও ডবল পেনাট্রেশন দৃশ্য ধারণ করেন ও এক সপ্তাহ পরে তিনি "লানা রোডস আনলিশড"-এ তার প্রথম এনাল ডবল পেনাট্রেশন দৃশ্য ধারণ করেন। তিনি "গ্যাংব্যাং মি ৩"-এ তার প্রথম গ্যাংব্যাং ধারণ করেন।
২০১৭ সালে তিনি জ্যানান্ডার করভাসের সাথে হট মডেল ৯ দ্বারা সেরা উদ্দিপ্ত অভিনেত্রী এবং সেরা বালক/বালিকা যৌন দৃশ্যের বিভাগগুলিতে এভিএন পুরস্কারের জন্য মনোনীত হন
তেমনিভাবে, এক্সবিআইজেড পুরস্কারে তিনি সেরা উদ্দিপ্ত অভিনেত্রীর বিভাগে পুরস্কার জিতেছিলেন এবং সেরা লেসবিয়ান মুভি সেক্স সিন এবং বেঞ্জিং ক্লিটির সেরা গঞ্জো মুভি সেক্স সিনের জন্য টুইস্টেড প্যাশনস ১৮ দ্বারা দুটি মনোনয়ন পান।
পর্নশিল্পে একটি ক্ষণপ্রভ ক্যারিয়ারের পরে, তিনি অভিনেত্রী হিসাবে ২৪০টিরও বেশি চলচ্চিত্র রেকর্ড করার পর ২০১৮ সালে অবসর নেন, যদিও ২০২০ সালের জানুয়ারিতে তিনি ব্রাজার্সে ১২টি নতুন দৃশ্যে অভিনয় করবেন বলে একটি সংক্ষিপ্ত প্রত্যাবর্তনের ঘোষণা দেন।
তার কয়েকটি সিনেমা হল ২ কটু ৪ পর্ন ৪, ভাই ও বোন ৩ , ডার্টি‌ টক ৪, ফ্লাশ হান্টার ১৪, প্রেমের গল্প ৫ ,স্লাট অডিশন ১৯ বা স্লাট পাপ্পি ১১ ।
বাংলাদেশী দেশাত্মবোধক গানের তালিকা

বেশিরভাগ বাংলাদেশী দেশের গান ১৯৭১ সালের বাংলাদেশের স্বাধীনতা যুদ্ধ চলাকালে মুক্তিযোদ্ধাদের অনুপ্রাণিত করতে লেখা হয়।
এটি বাংলাদেশী দেশাত্মবোধক গানের তালিকা।
সামাদ
তামিলনাড়ু তৌহিদ জামাত

তামিলনাড়ু তৌহিদ জামাত (টিএনটিজে, তামিল: தமிழ்நாடு தவ்ஹீத் ஜமாஅத்) তামিলনাড়ুভিত্তিক একটি অরাজনৈতিক ইসলামি সংগঠন। এটি ২০০৪ সালে প্রতিষ্ঠিত হয়। এটি ইসলাম প্রচারের পাশাপাশি সামাজিক কর্মকাণ্ডে অবদান রেখে থাকে।
তামিলনাড়ু তৌহিদ জামাত সংগঠনের কর্মীদের মাঝে রক্তদানে উৎসাহ প্রদান করে থাকে। এটি টানা দশ বার তামিলনাড়ুতে সর্বোচ্চ পরিমাণের রক্তদানের জন্য রাষ্ট্রীয় পুরস্কার জিতেছে। সংগঠনটি বিভিন্ন মানবিক বিপর্যয়ে আর্তমানবতার সেবা করে থাকে। সংগঠনটি ২০১৫ সালে তামিলনাড়ুর বন্যায় প্রায় ২৫ কোটি রুপির ত্রাণ প্রদান করেছিল। সংগঠনটি ডেঙ্গু জ্বর সম্পর্কে জনসচেতনতা সৃষ্টি করে থাকে।
তামিলনাড়ু তৌহিদ জামাত তামিলনাড়ুতে বিভিন্ন ইস্যুতে সরব ছিল। তন্মধ্যে উল্লেখযোগ্য হল : বাবরি মসজিদ ইস্যু, মদের দোকান উচ্ছেদকরণ ও লোড শেডিং ইস্যু। সংগঠনটির নেতা পি জয়নুলআবেদিন সংগঠনটির কর্মীদের অহিংস প্রতিবাদে অংশ নেবার জন্য উপদেশ দিয়ে থাকেন। ২০১২ সালের সেপ্টেম্বরে মার্কিন কনস্যুলেট দেশটির নাগরিকদের চেন্নাই ভ্রমণের ক্ষেত্রে সতর্কতা জারি করেছিল, কেননা তামিলনাড়ু তৌহিদ জামাত তখন রাজ্যটিতে একটি ইসলামবিরোধী চলচ্চিত্রের বিরুদ্ধে প্রতিবাদে লিপ্ত ছিল। ২০১৪ সালের ২৮ জানুয়ারি সংগঠনটি রাজ্যটিতে মুসলমানদের জন্য সংরক্ষিত আসন বৃদ্ধির দাবি জানায়।
সংগঠনটির দেশভিত্তিক শাখাগুলো হল: 
তামিলনাড়ু তৌহিদ জামাতের শ্রীলঙ্কা শাখা 'শ্রীলঙ্কা তৌহিদ জামাত' শ্রীলঙ্কার স্থানীয় মুসলমানদের কর্তৃক বিরোধিতার সম্মুখীন হয়। তাদের বিরুদ্ধে সৌদি অর্থে ওহাবি মতবাদ প্রচারের অভিযোগ তোলে তারা। ২০১৫ সালে সংগঠনটি সিংহলী ভাষায় কুরআন অনুবাদ করে তার মোড়ক উন্মোচনের চেষ্টা করলে দেশটির মুসলিম সম্প্রদায় সেই অনুবাদকে খুঁতযুক্ত বলে অভিহিত করে। শ্রীলঙ্কা তৌহিদ জামাত ,দলটির মূল শাখার প্রতিষ্ঠাতা পি. জয়নুলআবেদিনকে মোড়ক উন্মোচন অনুষ্ঠানে যোগ দিতে আমন্ত্রণ জানালে দেশটির মুসলমান সম্প্রদায় প্রতিবাদ জানায় ও তাকে দেশে ঢুকতে না দিতে সরকারের প্রতি অনুরোধ জানায়। সরকার তাদের আবেদনে সাড়া দেয়। শ্রীলঙ্কা তৌহিদ জামাতের সাধারণ সম্পাদক ঘটনার পরিপ্রেক্ষিতে জানান যে, তামিলনাড়ু তৌহিদ জামাত ও শ্রীলঙ্কা তৌহিদ জামাত একসাথে অনৈসলামিক প্রভাবমুক্ত আসল ইসলাম প্রচার করছে।
২০১৩ সালে শ্রীলঙ্কা তৌহিদ জামাতের সাধারণ সম্পাদক আর. আবদুল রাজিক গৌতম বুদ্ধ ও বৌদ্ধধর্ম সম্পর্কে আপত্তিকর মন্তব্যের জন্য ব্যাপক সমালোচনার মুখে পড়েন। দেশটির বৌদ্ধ ধর্ম বিষয়ক বিভাগ দেশটির আদালতে আবদুল রাজিকের বিরুদ্ধে ধর্মীয় সম্প্রীতিতে ফাটল ধরানোর অভিযোগ করে। ২০১৬ সালের নভেম্বরে আবদুল রাজিককে গ্রেফতার করা হয় এবং ডিসেম্বর মাসে তাকে শর্তসাপেক্ষে জামিন দেওয়া হয়। ২০১৭ সালে শ্রীলঙ্কা তৌহিদ জামাত আনুষ্ঠানিকভাবে ক্ষমাপ্রার্থনার জন্য সম্মতি জানায়। কিন্তু, সিসিডি দেখতে পায় যে, বৌদ্ধ ভিক্ষুদের নিয়ে আপত্তিকর মন্তব্য করার মাধ্যমে আবদুল রাজিক জামিনের শর্ত ভেঙেছেন।
এশিয়ান গ্রুপ

এশিয়ান গ্রুপ বাংলাদেশের শিল্পপ্রতিষ্ঠান। ১লা জানুয়ারি ১৯৯২ সালে এই গ্রুপটির যাত্রা শুরু হয়। জনাব এম. এ. সালামের ব্যবস্থাপনা পরিচালক এবং এই গ্রুপের ডেপুটি ম্যানেজিং ডিরেক্টর সাকিফ আহমেদ সালাম। এটি বাংলাদেশের একটি বিশিষ্ট শিল্পগ্রুপ এখানে ৩৫০০০ এরও বেশি লোক কাজে নিয়োজিত আছে এবং এটি পোশাক, টেক্সটাইল, আনুষঙ্গিক, কাগজ শিল্প, প্যাকেজিং শিল্প, অ্যালুমিনিয়াম শিল্প, ইলেকট্রনিক্স, শিক্ষা, চিকিৎসা এবং হোটেলের ব্যবসা করছে।
1.https://www.thedailystar.net/news-detail-174346
2.http://www.kalerkantho.com/print-edition/sports/2017/10/18/554941
3.https://m.banglanews24.com/cat/news/bd/620311.details
4.https://www.banglanews24.com/banglanewsprint/668225
5.https://www.daily-sun.com/arcprint/details/262203/Asian-Apparels-to-sponsor-Rangpur-Riders/2017-10-18
6.https://barta24.com/details/অর্থনীতি/37290/চিটাগাং-চেম্বারের-পরিচালক-হলেন-এশিয়ান-গ্রুপের-ডিএমডি-সাকিফ-আহমেদ
7.https://dainikpurbokone.net/open-stage/194622/চট্টগ্রাম-চেম্বারের-পরিচ/
রায়পাশা কড়াপুর ইউনিয়ন

রায়পাশা কড়াপুর বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
রায়পাশা কড়াপুর ইউনিয়নের আয়তন ৪,৬৩৮ একর।
রায়পাশা কড়াপুর ইউনিয়ন বরিশাল সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বিমানবন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী রায়পাশা কড়াপুর ইউনিয়নের মোট জনসংখ্যা ১৮,৭৩৪ জন। এর মধ্যে পুরুষ ৯,০২৫ জন এবং মহিলা ৯,৭০৯ জন। মোট পরিবার ৩,৯১০টি।
২০১১ সালের আদমশুমারি অনুযায়ী রায়পাশা কড়াপুর ইউনিয়নের সাক্ষরতার হার ৬৮.৯%।
রায়পাশা কড়াপুর ইউনিয়নে ৩ টি হাট হলো:- উত্তর কড়াপুর বসুর হাট এবং রায়পাশা ফকির হাট। এছাড়াও রয়েছে শোলনার হাট রয়েছে পপুলার বাজার মঙ্গলহাটা মৌচাক বাজার ইত্যাদি।
সাদ উদ্দিন

মোহাম্মদ সাদ উদ্দিন (জন্ম: ১ সেপ্টেম্বর ১৯৯৮; সাদ উদ্দিন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন বাম উইং-ব্যাক হিসেবে খেলেন। তিনি মাঝেমধ্যে ডান উইং-ব্যাক এবং উইঙ্গার হিসেবেও খেলে থাকেন।
২০১৬–১৭ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুমে ৫৬ ম্যাচে ২টি গোল করেছিলেন। পরবর্তীকালে তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন।
২০১৫ সালে, সাদ বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে ১টি গোল করেছেন।
দলগতভাবে, সাদ এপর্যন্ত ৪টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
মোহাম্মদ সাদ উদ্দিন ১৯৯৮ সালের ১লা সেপ্টেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
সাদ বাংলাদেশ অনূর্ধ্ব-১৭, বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশ অনূর্ধ্ব-২৩ দলের হয়ে তিনি ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। বাংলাদেশের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ২টি গোল করেছেন। তিনি ২০১৫ সালের ১৬ই আগস্ট তারিখে ২০১৫ সাফ অনূর্ধ্ব-১৬ চ্যাম্পিয়নশিপের সেমি-ফাইনালে আফগানিস্তান অনূর্ধ্ব-১৭ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৮ সালের ৪ঠা সেপ্টেম্বর তারিখে, মাত্র ২০ বছর ৪ দিন বয়সে, ডান পায়ে ফুটবল খেলায় পারদর্শী সাদ ভুটানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে ছিলেন, তবে ম্যাচের ৫২তম মিনিটে মধ্যমাঠের খেলোয়াড় মোহাম্মদ ফ্যসাল মাহমুদের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৯ নম্বর জার্সি পরিধান করে একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সাদ সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৯ সালের ১৫ই অক্টোবর তারিখে, ভারতের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
উপন্যাসিকা

উপন্যাসিকা হলো এমন ধরনের সাহিত্যকর্ম যা ছোট গল্পের চেয়ে বড় আবার উপন্যাসের চেয়ে ছোট যা সাধারণত কাল্পনিক এবং বর্ণনামূলক।এর দৈর্ঘ্য কোথাও কোথাও ১৭৫০০ থেকে ৪০০০০ শব্দের মধ্যে হয়ে থাকে।
নিচের তালিকায় উপন্যাসিকা ধরনের সেরা বলে বিবেচিত কয়েকটি কাজ উপস্থাপন করা হল।
বাগনান রেলওয়ে স্টেশন

বাগনান রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি বাগনান এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪৫ কি.মি. দূরে স্টেশনটি অবস্থিত।
বাগনান রেলওয়ে স্টেশনটি পশ্চিমবঙ্গের বাগনান স্টেশন রোড সাউথ, বাগনান এ অবস্থিত। স্টেশন কোড হল (বিজেডএন)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি ঘোড়াঘাটা এবং কুলগাছিয়া এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। এছাড়া ৪টি এক্সপ্রেস ট্রেন এই স্টেশন দাঁড়ায়। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
ঘোড়াঘাটা রেলওয়ে স্টেশন

ঘোড়াঘাটা রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি ঘোড়াঘাটা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৪৮ কি.মি. দূরে স্টেশনটি অবস্থিত।
ঘোড়াঘাটা রেলওয়ে স্টেশনটি পশ্চিমবঙ্গের ঘোড়াঘাটা স্টেশন, বাগনান এ অবস্থিত। স্টেশন কোড হল (জিজিটিএ)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি দেউলটি এবং বাগনান এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
দেউলটি রেলওয়ে স্টেশন

দেউলটি রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি দেউলটি এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৫১ কি.মি. দূরে স্টেশনটি অবস্থিত।
দেউলটি রেলওয়ে স্টেশনটি পশ্চিমবঙ্গের দেউলটি স্টেশন, দেউলটি তে অবস্থিত। স্টেশন কোড হল (ডিটিই)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি কোলাঘাট এবং ঘোড়াঘাটা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
হিসাব মহানিয়ন্ত্রকের কার্যালয়

হিসাব মহানিয়ন্ত্রকের কার্যালয় বাংলাদেশ সরকারের স্বশাসিত একটি কার্যালয় যা ,সরকারের অন্যান্য বিভাগের তহবিল ও ব্যয় হিসাব করে।
হিসাব মহানিয়ন্ত্রকের কার্যালয় ১৯৮৫ সালে বাংলাদেশের অর্থ মন্ত্রণালয়ের প্রশাসনভুক্ত। এর আগে এটি শুধুমাত্র মহানিয়ন্ত্রকের অফিস হিসাবে পরিচিত ছিল। মহানিয়ন্ত্রকের অফিস ১৯৪৭ সালে প্রতিষ্ঠিত হয়। এটি মূলত রাজস্ব আদায়ের ক্ষেত্রে কাজ করে ও রাজস্ব বোর্ডের সাথে সরাসরিভাবে জড়িত। আন্তর্জাতিক স্বচ্ছতার বিচারে বাংলাদেশের এই কার্যালয়ে ২৩টি দুর্নীতির খবর পাওয়া গেছে। কার্যালয়টি হিসাব সংগ্রহের জন্য অডিটর এর সাথে যোগাযোগ করে।
কৃষ্ণপুর রেলওয়ে স্টেশন

২০০৪ সালে কৃষ্ণপুর রেলওয়ে স্টেশন সহ কৃষ্ণনগর - লালগলা বিভাগকে বৈদ্যুতীকরণ করা হয়েছিল। ২০১০ সালে রেলপথটি ডবল ট্র্যাকের হয়ে ওঠে।
শঙ্কর চ্যাটার্জী

শঙ্কর চ্যাটার্জী () (জন্ম:২৮ মে, ১৯৪৩) একজন ভারতীয় বাঙালি জীবাশ্মবিদ। তিনি টেক্সাস টেক বিশ্ববিদ্যালয়ের ভূবিজ্ঞান বিভাগের "পল ডব্লিউ হর্ন প্রফেসর" এবং টেক্সাস টেক বিশ্ববিদ্যালয় মিউজিয়ামের প্যালিওন্টোলজি বিভাগের পরিচালক। তিনি ১৯৭০ খ্রিষ্টাব্দে কলকাতা বিশ্ববিদ্যালয় থেকে পিএইচডি অর্জন করেন এবং ১৯৭৭ থেকে ১৯৭৮ খ্রিষ্টাব্দ পর্যন্ত স্মিথসোনিয়ান ইনস্টিটিউটের পোস্ট-ডক্টরাল ফেলো নির্বাচিত হন।
ডক্টর শঙ্কর চ্যাটার্জী ১৯৪৩ খ্রিষ্টাব্দের ২৮ মে কলকাতার জন্মগ্রহণ করেন। তিনি ১৯৬২ খ্রিষ্টাব্দে কলকাতার যাদবপুর বিশ্ববিদ্যালয় থেকে ভূবিদ্যায় বিএসসি ডিগ্রি অর্জন করেন। ১৯৬৪ খ্রিষ্টাব্দে যাদবপুর বিশ্ববিদ্যালয় থেকে ফলিত ভূতত্ত্বে এমএসসি ডিগ্রি অর্জনের পর ১৯৬৭-৬৮ খ্রিষ্টাব্দ তিনি লন্ডন বিশ্ববিদ্যালয়ের পোস্টডক্টরাল ফেলো নির্বাচিত হন। ১৯৭০ খ্রিষ্টাব্দে কলকাতা বিশ্ববিদ্যালয় থেকে ভূতত্ত্বে পিএইচডি করেন। ১৯৭৭ থেকে ১৯৭৮ খ্রিষ্টাব্দ পর্যন্ত তিনি স্মিথসোনিয়ান ইনস্টিটিউটের পোস্ট-ডক্টরাল ফেলো ছিলেন।
ডক্টর শঙ্কর টেক্সাস টেক বিশ্ববিদ্যালয়ের ভূবিজ্ঞান বিভাগের "পল ডব্লিউ হর্ন প্রফেসর" এবং টেক্সাস টেক বিশ্ববিদ্যালয় মিউজিয়ামের প্যালিওন্টোলজি বিভাগের পরিচালক হিসেবে নিযুক্ত হন। ডক্টর চ্যাটার্জী গবেষণার মূল বিষয় ছিল পৃথিবীর উদ্ভব, বিবর্তন এবং কার্যকরী শারীরবৃত্তীয় বিভিন্ন প্রক্রিয়া, ডাইনোসর, পাখি ইত্যাদি। তিনি ভারতে লেট ট্রায়াসিক সরীসৃপের গবেষণা করেছেন, যেমন ফাইটোসৌর, রিনকোসৌস এবং প্রল্যাক্টার্টিফর্মিস প্রভৃতি। তিনি ১৯৮০-এর দশকে পশ্চিম টেক্সাসের লেট ট্রায়াসিক কুপার ক্যানিয়ন ফরমেশন থেকে উদ্ধারকৃত মেরুদন্ডীদের উপর তার কাজের জন্য সবচেয়ে বেশি পরিচিত।
তার গবেষণার বিষয়গুলি হল
প্রফেসর চ্যাটার্জী কর্তৃক ডাইনোসর বর্গভুক্ত প্রজাতির নামকরণ :
কোলাঘাট রেলওয়ে স্টেশন

কোলাঘাট রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি কোলাঘাট এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।
কোলাঘাট রেলওয়ে স্টেশনটি পশ্চিমবঙ্গের এনএইচ-৬, কোলাঘাট তে অবস্থিত। স্টেশন কোড হল (কেআইজি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি মেছেদা এবং দেউলটি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
লেক গার্ডেন্স রেলওয়ে স্টেশন

লেক গার্ডেন্স রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। লেক গার্ডেন্স রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। লেক গার্ডেন্স রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি লেক গার্ডেন্স ও তার পার্শ্ববর্তী এলাকাগুলিতে রেল পরিষেবা প্রদান করে।
লেক গার্ডেন্স রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে লেক গার্ডেন্স পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে লেক গার্ডেন্স পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
অ্যানরিখ নরকিয়া

অ্যানরিখ আর্নো নরকিয়া (; জন্ম: ১৬ নভেম্বর, ১৯৯৩) প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। মার্চ, ২০১৯ সালে দক্ষিণ আফ্রিকার পক্ষে আন্তর্জাতিক ক্রিকেটে অভিষেক ঘটে অ্যানরিখ নরকিয়ার। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করছেন। দলে তিনি মূলতঃ ডানহাতে পেস বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করেন।
২০১৬ সালের আফ্রিকা টি২০ কাপে ইস্টার্ন প্রভিন্সের পক্ষে অভিষেক ঘটে তার। এরপূর্বে অনূর্ধ্ব-১৯ ও সাউথ আফ্রিকান স্কুলের প্রতিনিধিত্ব করেছেন তিনি।
অক্টোবর, ২০১৮ সালে ম্যাজান্সি সুপার লিগ টি২০ প্রতিযোগিতার প্রথম আসরে কেপ টাউন ব্লিটজের পক্ষে খেলেন। এ প্রতিযোগিতার মাঝামাঝি সময়ে পায়ের গোড়ালির আঘাতে মাঠের বাইরে অবস্থান করতে বাধ্য হন তিনি। ডিসেম্বর, ২০১৮ সালে ইন্ডিয়ান প্রিমিয়ার লিগের ২০১৯ আসরের জন্যে কলকাতা নাইট রাইডার্সের সদস্যরূপে চুক্তিবদ্ধ হন। তবে, মার্চ, ২০১৯ সালে কাঁধের আঘাতের কারণে প্রতিযোগিতা থেকে বিদেয় নিতে হয় তাকে।
ফেব্রুয়ারি, ২০১৯ সালে সফরকারী শ্রীলঙ্কার বিপক্ষে ওডিআই সিরিজে খেলার জন্যে এনরিখ নর্জেকে মনোনীত করা হয়। ৩ মার্চ, ২০১৯ তারিখে জোহানেসবার্গে শ্রীলঙ্কার বিপক্ষে একদিনের আন্তর্জাতিকে অভিষেক হয় তার। মার্চ, ২০১৯ সালে একই দলের বিপক্ষে টি২০আই সিরিজে খেলার জন্যে তাকে দলের সদস্যরূপে মনোনীত করা হয়। এবারো তাকে আঘাতের কারণে দলের বাইরের অবস্থান করতে বাধ্য হয়।
এপ্রিল, ২০১৯ সালে ক্রিকেট সাউথ আফ্রিকা কর্তৃক ইংল্যান্ডে অনুষ্ঠিতব্য ক্রিকেট বিশ্বকাপের জন্যে ১৫-সদস্যের নামের তালিকা প্রকাশ করা হয়। এতে তিনিও দলের অন্যতম সদস্যের মর্যাদা লাভ করেন।
কেন উইকস

কেনেথ হানেল উইকস (; জন্ম: ২৪ জানুয়ারি, ১৯১২ - মৃত্যু: ৯ ফেব্রুয়ারি, ১৯৯৮) ম্যাসাচুসেটসের বস্টনে জন্মগ্রহণকারী মার্কিন বংশোদ্ভূত প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, বামহাতি ব্যাটসম্যান হিসেবে খেলার পাশাপাশি বামহাতে বোলিংয়ে পারদর্শীতা দেখিয়েছেন কেনেথ উইকস নামে পরিচিত কেন উইকস।
১৯৩৮ থেকে ১৯৪৭-৪৮ মৌসুম পর্যন্ত প্রথম-শ্রেণীর ক্রিকেটে জ্যামাইকার পক্ষে খেলেছেন। দলে উইকেট-রক্ষক হিসেবে খেলতেন। এছাড়াও বামহাতে ব্যাটিংয়ের পাশাপাশি বামহাতি বোলার হিসেবে সুনাম কুড়িয়েছিলেন ‘ব্যাম ব্যাম’ ডাকনামে পরিচিত কেনেথ উইকস।
সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ ঘটেছিল তার। ১৯৩৯ সালে ওয়েস্ট ইন্ডিজ দলের সাথে ইংল্যান্ড গমন করেন। ২৪ জুন, ১৯৩৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে কেনেথ উইকসের।
ওয়েস্ট ইন্ডিজের ইতিহাসের শুরুরদিকে ওভাল টেস্টে দূর্দান্ত সেঞ্চুরি করে দর্শকদেরকে বিমোহিত করেন। এ টেস্টটি দ্বিতীয় বিশ্বযুদ্ধ শুরু হবার মাত্র দুই সপ্তাহ পূর্বে অনুষ্ঠিত হয়েছিল। ভিক স্টলমেয়ারের সাথে ১০০ মিনিটে ১৬৩ রান তুলেছিলেন। তন্মধ্যে, রেজ পার্কসের হাতে থাকা নতুন বলের বিপক্ষে আক্রমণাত্মক ভঙ্গীমায় ৪ ওভারে তুলেছিলেন ৪৩ রান। এ পর্যায়ে একাধারে চারটি বাউন্ডারি মেরেছিলেন তিনি। সোয়া দুই ঘণ্টায় ১৩৭ রান তুলেছিলেন তিনি।
এর দুই মাস পূর্বে লর্ডসে নেভিল কারদাস তার ভবিষ্যৎ সম্পর্কে নেতিবাচক মন্তব্য করেছিলেন ও চোখের সমস্যার কথা তুলে ধরেন। তার মতে কেনেথ উইকসের ব্যাটিং অনেকটা বামহাতিদের মতো ভুল দিকে ঘূর্ণায়মান। উইকসকে দলের বাইরে রাখা হয়। সারে ক্লাবের বিপক্ষে ১৪৬ রান তোলার পর পুনরায় টেস্ট দলের সদস্য করা হয়। কারদাস পরবর্তীতে উল্লেখ করেন যে, তিনি অনেকটা খচ্চরের ন্যায় আঘাত করে থাকেন। এ দুই টেস্টে খেলে ৫৭.৬৬ গড়ে রান তুলেছিলেন। তবে, ১৯৪৭ সাল পর্যন্ত জ্যামাইকার পক্ষে খেলা চালিয়ে যেতে থাকেন।
যুদ্ধের পর মার্কিন যুক্তরাষ্ট্রে ফিরে যান। সেখানে তিনি সেবক হিসেবে কাজ করেন। ছয় সন্তানের জনক ছিলেন তিনি। বিখ্যাত ব্যাটসম্যান এভারটন উইকস সম্পর্কে তার কাকাতো ভাই। তবে, তার সাথে সম্পর্কহীনতার কথা জানিয়েছিলেন। ৯ ফেব্রুয়ারি, ১৯৯৮ তারিখে ৮৬ বছর বয়সে নিউইয়র্কের ব্রুকলিন এলাকায় কেনেথ উইকসের দেহাবসান ঘটে।
২০০৭ সাল পর্যন্ত তিনিই প্রথম মার্কিন বংশোদ্ভূত প্রথম টেস্ট ক্রিকেটার ছিলেন। পরবর্তীকালে শ্রীলঙ্কান টেস্ট ক্রিকেটার জিহান মুবারক দ্বিতীয় টেস্ট ক্রিকেটার হিসেবে আবির্ভূত হন।
নীল মানুষ

নীল মানুষ বা নীলমানুষ বিখ্যাত বাঙালী কবি ও সাহিত্যিক সুনীল গঙ্গোপাধ্যায় সৃষ্ট বাংলা সাহিত্যের একটি কাল্পনিক চরিত্র। নীল মানুষের প্রথম আত্মপ্রকাশ "নীল রঙের মানুষ" গল্পে। তারপর এই চরিত্রটিকে নিয়ে সুনীল গঙ্গোপাধ্যায় আরও বেশ-কয়েকটি কল্পবিজ্ঞান গল্প লিখেছেন। নীল মানুষের বেশিরভাগ কাহিনী শুকতারা পত্রিকায় প্রকাশিত।
নীল মানুষের আসল নাম রণজয় বিশ্বাস। সে গ্রহান্তরে যাওয়ার ফলে দানবাকৃতি আয়তন পায়। ফলত পৃথিবীতে ফিরে লোকসমাজে মিশতে পারেনা। তার শরীর হয়ে যায় নীল। তার শারীরিক শক্তিও হয়ে ওঠে প্রবল। তার সর্বক্ষণের সঙ্গী গুটুলি। গুটুলি অত্যধিক বেঁটে। তারা দুজনে হরিহর আত্মা।
অজ্ঞেয়বাদী নাস্তিক্যবাদ

অজ্ঞেয়বাদী নাস্তিক্যবাদ একটি দার্শনিক অবস্থান যা নাস্তিক্যবাদ এবং অজ্ঞেয়বাদ উভয়ের সমন্বয় করে। অজ্ঞেয়বাদী নাস্তিকরা এই অর্থে নাস্তিক যে তারা স্রষ্টার অস্তিত্বে বিশ্বাস রাখে না, এবং এই অর্থে অজ্ঞেয়বাদী যে তারা মনে করে স্রষ্টার অস্তিত্ব মানুষের পক্ষে জানা সম্ভব নয়।
অজ্ঞেয়বাদী নাস্তিক্যবাদকে অজ্ঞেয়বাদী আস্তিক্যবাদের বিপরীত বলা যায়। অজ্ঞেয়বাদী আস্তিকরা মনে করে স্রষ্টা আছে কিন্তু তা মানুষের পক্ষে জানা সম্ভব নয়।
বাংলাদেশ ফাইন্যান্সিয়াল ইন্টেলিজেন্স ইউনিট

বাংলাদেশ ফাইন্যান্সিয়াল ইন্টেলিজেন্স ইউনিট (বিএফআইইউ) হচ্ছে মানি লন্ডারিং ও সন্ত্রাসী অর্থায়ন প্রতিরোধে গঠিত বাংলাদেশের কেন্দ্রীয় সংস্থা যেটি মূলত বিভিন্ন সংস্থার রিপোর্টকৃত সন্দেহজনক লেনদেন প্রতিবেদন (এসটিআর), নগদ লেনদেনের প্রতিবেদন (সিটিআর), মানি লন্ডারিং (এমএল) এবং সন্ত্রাসের অর্থায়ন (টিএফ) সম্পর্কিত তথ্য বিশ্লেষণ করে আইন প্রয়োগকারী সংস্থার নিকট প্রদান করে। সংস্থাটির মূল লক্ষ্য হচ্ছে মানি লন্ডারিং প্রতিরোধ, সন্ত্রাসের অর্থায়ন প্রতিরোধ এবং গণধ্বংসের অস্ত্র বিস্তার প্রতিরোধের জন্য কার্যকর ব্যবস্থা প্রতিষ্ঠা করা। বাংলাদেশ ফিন্যান্সিয়াল ইন্টেলিজেন্স ইউনিটের (বিএফআইইউ) সর্বশেষ প্রধান কর্মকর্তা হিসেবে দায়িত্ব পালন করেছেন মো. মাসুদ বিশ্বাস।
বাংলাদেশ ফাইন্যান্সিয়াল ইন্টেলিজেন্স ইউনিট ২০০২ সালের জুনে বাংলাদেশ ব্যাংকের এর অধিনে 'এন্টি মানি লন্ডারিং ডিপার্টমেন্ট বা এএমএল' নামে গঠিত হয়। এন্টি মানি লন্ডারিং ডিপার্টমেন্ট এর কাজের অধিকতর স্বাধীনতা এবং কার্যকারিতা নিশ্চিত করার লক্ষ্যে ২০১২ সালে একটি আইন পাশ করা হয় যেটি মানি লন্ডারিং প্রতিরোধ আইন, ২০১২ নামে পরিচিত। উক্ত আইনের ২৪ ধারা মোতাবেক এন্টি মানি লন্ডারিং ডিপার্টমেন্ট এর নাম পরিবর্তন করে বাংলাদেশ ফাইন্যান্সিয়াল ইন্টেলিজেন্স ইউনিট রাখা হয়।
বাংলাদেশ ফাইন্যান্সিয়াল ইন্টেলিজেন্স ইউনিট এর প্রধান হচ্ছে বাংলাদেশ ব্যাংকের একজন ডেপুটি গভর্নর পদমর্যাদার কর্মকর্তা। প্রধান কর্মকর্তার অধীনে একজন নির্বাহী পরিচালক এবং নির্বাহী পরিচালকের অধীনে দুইজন পরিচালক। পরিচালকের অধীনে আটজন অতিরিক্ত পরিচালক। অতিরিক্ত পরিচালকগণ প্রশাসন, নীতি, বিশ্লেষণ, পর্যবেক্ষণ ও তত্ত্বাবধান, অভিযোগ তদারকি ও তথ্য বিনিময় উইংসমূহ তত্ত্বাবধায়ন করেন।
সাখাওয়াত হোসেন রনি

মোহাম্মদ সাখাওয়াত হোসেন রনি (জন্ম: ৮ অক্টোবর ১৯৯১; সাখাওয়াত রনি নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৬–০৭ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ৮টি গোল করেছেন। পরবর্তীকালে, তিনি শেখ রাসেল, ঢাকা আবাহনী, শেখ জামাল এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব ফর্টিসে যোগদান করেছেন।
২০১১ সালে, রনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ৮টি গোল করেছেন। দলগতভাবে, রনি এপর্যন্ত ২টি শিরোপা জয়লাভ করেছেন, যার উভয়েই শেখ জামালের হয়ে জয়লাভ করেছেন।
মোহাম্মদ সাখাওয়াত হোসেন রনি ১৯৯১ সালের ৮ই অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১১ সালের ২১শে মার্চ তারিখে, মাত্র ১৯ বছর ৫ মাস ১৪ দিন বয়সে, রনি ফিলিস্তিনের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে মধ্যমাঠের খেলোয়াড় মেহেদী হাসান উজ্জ্বলের বদলি খেলোয়াড় হিসেবে তিনি মাঠে প্রবেশ করেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রনি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৪ঠা মার্চ তারিখে, নেপালের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
ফাতমিরে আলুশি

ফাতমিরে "লিরা" আলুশি (née বজরমান; জন্ম: ১ এপ্রিল ১৯৮৮), একজন জার্মান অবসরপ্রাপ্ত নারী ফুটবলার। তিনি মূলতঃ একজন আক্রমনাত্মক মিডফিল্ডার হিসেবে খেলে থাকেন। ২০১০ সালে বিশ্বের সেরা খেলোয়াড়দের বার্ষিক পুরস্কার ফিফা ব্যালন ডি'অর প্রতিযোগিতায় তিনি ৩য় স্থান দখল করেছিলেন।
ফাতমিরে ২০১৭ সালের ২৮ ফেব্রুয়ারি তারিখে অবসর গ্রহণের ঘোষণা দেন।
আম্মানের উচ্চতম ভবনের তালিকা

ঐতিহ্যগতভাবে, আম্মানের ইমারতগুলিতে জর্ডনের একটি ঐক্যবদ্ধ মানব স্কেল ছিল যা প্রাথমিকভাবে এক থেকে চার তলা পর্যন্ত ঘন ঘন ভবন তৈরি করেছিল। সুউচ্চভবন আবির্ভাবের ফলে এই স্কেলটকে ব্যাপকভাবে আপোস করা হচ্ছে।
শহরটি বর্তমানে দ্রুত বৃদ্ধি পাচ্ছে যা প্রাচীন শহরকে বাণিজ্যিক কেন্দ্রে পুনঃনির্ধারণ করছে। শহরের আশেপাশের নতুন প্রকল্প এবং প্রস্তাবগুলির মধ্যে রয়েছে: আব্দালী প্রকল্প এবং ৬ র্থ সার্কেলের কাছাকাছি জর্ডন গেট টাওয়ার নির্মাণ।
আম্মানের লম্বা ভবনগুলির একটি তালিকা :
ধাত্রীগ্রাম রেলওয়ে স্টেশন

ধাত্রীগ্রাম রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত স্টেশনটি ধাত্রীগ্রাম এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ট্রেনগুলি রেলওয়ে স্টেশনের উপর দিয়ে যায়।
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়। এই স্টেশনটি পরে যাত্রীদের সুবিধার জন্য করা হয়।
ধাত্রীগ্রাম রেলওয়ে স্টেশন পশ্চিমবঙ্গের পূর্ব বর্ধমান জেলায় অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ৯৬ কিলোমিটার ও হাওড়া থেকে ৯১ কিমি দুরে অবস্থিত এবং ব্যান্ডেল থেকে ৫১ কিমি দূরে পূর্ব বর্ধমান জেলায় অবস্থিত।
দ্বৈত রেল ট্র্যাক স্থাপন করার পর রেলওয়ে স্টেশনে ৪ টি প্ল্যাটফর্ম রয়েছে।
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।
বাঘনাপাড়া রেলওয়ে স্টেশন

বাঘনাপাড়া রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত স্টেশনটি বাঘনাপাড়া এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ট্রেনগুলি রেলওয়ে স্টেশনের উপর দিয়ে যায়।
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়। এই স্টেশনটি পরে যাত্রীদের সুবিধার জন্য করা হয়।
বাঘনাপাড়া রেলওয়ে স্টেশন পশ্চিমবঙ্গের পূর্ব বর্ধমান জেলায় অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ৯২ কিলোমিটার ও হাওড়া থেকে ৮৭ কিমি দুরে অবস্থিত এবং ব্যান্ডেল থেকে ৪৭ কিমি দূরে পূর্ব বর্ধমান জেলায় অবস্থিত।
দ্বৈত রেল ট্র্যাক স্থাপন করার পর রেলওয়ে স্টেশনে ২ টি প্ল্যাটফর্ম রয়েছে।
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।
৬৪তম ফিল্মফেয়ার পুরস্কার

৬৪তম ফিল্মফেয়ার পুরস্কার "দ্য টাইমস গ্রুপ" কর্তৃক প্রদত্ত ফিল্মফেয়ার পুরস্কারের ৬৪তম আয়োজন, যা ২০১৮ সালের সেরা হিন্দি-ভাষার চলচ্চিত্রগুলিকে প্রদান করা হয়েছিল। অনুষ্ঠানটি ২৩ই মার্চ ২০১৯ সালে মুম্বইয়ে অনুষ্ঠিত হয়।
"রাজি" ও "আন্ধাধুন" চলচ্চিত্রগুলি পাঁচটি করে পুরস্কার অর্জন করে; তন্মধ্যে "রাজি" সেরা চলচ্চিত্র, সেরা পরিচালক (মেঘনা গুলজারের জন্য) এবং সেরা অভিনেত্রী (আলিয়া ভাটের জন্য) বিভাগে পুরস্কৃত হয়। "বাধাই হো" ও "পদ্মাবত" প্রত্যেকটি চারটি পুরস্কার, "তুম্বাড" তিনটি এবং "সঞ্জু" দুইটি পুরস্কার জয় করে, যার মধ্যে ছিল সেরা অভিনেতার পুরস্কার (রণবীর কাপুরের জন্য)।
ফিল্মফেয়ার ওয়েবসাইটে মনোনয়নের জন্য মতদান, ডিসেম্বর ২০১৮ এর শেষ দিকে শুরু হয় এবং জানুয়ারী ২০১৯ এ সমাপ্ত হয়। মনোনীতদের নাম ১২ মার্চ ২০১৯ এ ঘোষণা করা হয়েছিল এবং বিজয়ীদের নাম ২৩ শে মার্চ ২০১৯ এ ঘোষণা করা হয়েছিল।
আব্দুন সেতু

এই সেতুটিতে তিনটি ওয়াই (Y)- আকৃতির স্তম্ভ রয়েছে, যা সেতুতে ১৩৪ মিটার দৈর্ঘ্যের দুটি সমান প্রধান স্প্যান তৈরি করতে পারে। এটি একটি এস-বক্ররেখার আকৃতির, যা সড়কপথের সংযোগস্থলগুলির সাথে সংযোগ স্থাপনে সহায়তা করে। এটি একটি ভারতীয় কোম্পানী দ্বারা নির্মিত হয়েছিল এবং তার প্রযুক্তিগত জটিলতার কারণে এবং নির্মাণের সময় কয়েকটি ঘটনা কারণে প্রকল্পটি বিলম্বিত হয়েছিল। কাঠামোগত ডিজাইনার, দার আল-হ্যান্ডসাহ, এই সেতুর জন্য ২০০৭ সালে স্ট্রাকচারাল ইঞ্জিনিয়ারদের ইনস্টিটিউশন থেকে প্রশংসাপত্র জিতেছিলেন।
মেছেদা রেলওয়ে স্টেশন

মেচেদা রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মেচেদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৫৮ কি.মি. দূরে স্টেশনটি অবস্থিত।
মেচেদা রেলওয়ে স্টেশনটি পশ্চিমবঙ্গের মেচেদা তে অবস্থিত। স্টেশন কোড হল (এমসিএ)। এটি হাওড়া-খড়গপুর লাইনের একটি ব্যস্ত রেলওয়ে স্টেশন। নিকটতম স্টেশনগুলি নন্দাইগাজন এবং কোলাঘাট এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। এছাড়া ১৯টি এক্সপ্রেস ট্রেন এই স্টেশনে দাঁড়ায়। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
আহমেদ আহমেদ

আহমেদ আহমেদ (, ; জন্ম: জুন ২৭, ১৯৭০) একজন আমেরিকান অভিনেতা এবং কৌতুকাভিনেতা।
আহমেদ মিশরের হেলওয়ানে জন্মগ্রহণ করেন। তার বয়স যখন মাত্র ১ মাস ছিল, ঠিক তখনই তার পরিবার মার্কিন যুক্তরাষ্ট্রে চলে এসেছিলেন এবং তার শৈশবকাল ক্যালিফোর্নিয়ার রিভারসাইডে পার করেন।
হামজা আরশাদ

হামজা মোহাম্মদ আরশাদ (; জন্ম: ৩ জুন ১৯৮৫) একজন ইংরেজ অভিনেতা, কৌতুকাভিনেতা এবং পাকিস্তানি বংশোদ্ভূত লেখক। তার ওয়েব সিরিজ ডায়েরি অফ দ্যা ব্যাড ম্যান (২০১০-২০১৩) এবং ব্যাডম্যান (২০১৫-২০১৫) এর জন্য সুপরিচিত। তার তৈরীকৃত ইউটিউব ভিডিও প্রায় ৯০ মিলিয়নেরও বেশি বার দেখা হয়েছে এবং তিনি আমেরিকাতে সবচেয়ে জনপ্রিয় অনলাইন কৌতুভিনেতা হিসেবে পরিচিতি লাভ করেছেন।
আরশাদ ইংল্যান্ডের লন্ডন স্ট্রিটহ্যামে জন্মগ্রহণ এবং সেখানেই প্রতিপালিত হন। তার পিতা-মাতা পাকিস্তানি বংশোদ্ভূত ছিলেন। তার পিতা মোহাম্মদ আরশাদ পাকিস্তানের পাঞ্জাবের ঝিলামে জন্মগ্রহণ করেন এবং মাতা নোরেন আরশাদ পাকিস্তানের পাঞ্জাবের লাহোরের ছিলেন। তিনি ২টি ভাইবোন রয়েছে; ছোট বোনের নাম হান্না ও ছোট ভাইয়ের নাম হাসান।
ইকবাল হোসেন সবুজ

ইকবাল হোসেন সবুজ (জন্ম: ১২ আগস্ট ১৯৭৪) একজন বাংলাদেশি রাজনীতিবিদ। তিনি গাজীপুর-৩ আসনের সাবেক সংসদ সদস্য।
সবুজ ১২ আগস্ট ১৯৭৪ সালে গাজীপুরের শ্রীপুরের প্রহলাদপুরের দমদমা গ্রামে জন্মগ্রহণ করেন। তার পিতা ইসমাইল হোসেন বাগমার ছিলেন কৃষক।
তিনি জয়দেবপুরের রাণী বিলাসমনি সরকারি বালক উচ্চ বিদ্যালয় থেকে মাধ্যমিক পাশ করে ভাওয়াল বদরে আলম সরকারি কলেজ থেকে স্নাতক পাশ করেন।
ইকবাল হোসেন সবুজ ছাত্র রাজনীতিতে সক্রিয় ছিলেন। ছিলেন ছাত্রলীগের কেন্দ্রীয় কমিটির সদস্য ও ভাওয়াল বদরে আলম সরকারি কলেজের ছাত্র সংসদের ভিপি ছিলেন। যুবলীগের কেন্দ্রীয় নির্বাহী কমিটির সদস্য ও গাজীপুর জেলা আওয়ামী লীগের সাংগঠনিক সম্পাদক হিসেবেও দায়িত্ব পালন করেছেন।
২০০৯ সালে শ্রীপুর উপজেলা পরিষদের চেয়ারম্যান নির্বাচিত হন।
তিনি গাজীপুর জেলা আওয়ামী লীগের সাধারণ সম্পাদক।
২০১৮ সালের একাদশ জাতীয় সংসদ নির্বাচনে তিনি আওয়ামী লীগের প্রার্থী হিসেবে গাজীপুর-৩ আসন থেকে সংসদ সদস্য নির্বাচিত হন। এই সংসদে তিনি শ্রম ও কর্মসংস্থান মন্ত্রণালয় সম্পর্কীত সংসদীয় স্থায়ী কমিটির সদস্য।
২০২৪ সালের ৭ জানুয়ারী দ্বাদশ জাতীয় সংসদ নির্বাচনে বাংলাদেশ আওয়ামীলীগের দলীয় মনোয়ন না পেয়ে স্বতন্ত্র প্রার্থী হিসেবে রুমানা আলী বিপক্ষে নির্বাচন করে পরাজিত হন।